**Preporuke Radne skupine o UPR-u na hrvatskom jeziku**

**137.**  Sljedeće preporuke bit će ispitane od strane Hrvatske, koja će osigurati pravovremene odgovore, ne kasnije od 46. zasjedanja Vijeća za ljudska prava:

**137.1** Nastaviti s naporima za usklađivanje nacionalnog zakonodavstva s međunarodnim obvezama(Kirgistan);

**137.2** Ratificirati Međunarodnu konvenciju o zaštiti svih osoba od prisilnog nestanaka (Francuska); (Irak); (Panama); (Senegal); (Slovačka);

**137.3** Razmotriti mogućnost ratifikacijeMeđunarodne konvencije o zaštiti svih osoba od prisilnog nestanaka (Tunis);

**137.4** Razmotriti ratifikacijuMeđunarodne konvencije o zaštiti svih osoba od prisilnog nestanaka (Argentina);

**137.5** Napredovati s ratifikacijom Međunarodne konvencije o zaštiti svih osoba od prisilnog nestanaka(Čile);

**137.6** Ratificirati Međunarodnu konvencija o zaštiti prava svih radnika migranata i članova njihovih obitelji(Egipat); (Senegal);

**137.7** PotpisatiMeđunarodnu konvencija o zaštiti prava svih radnika migranata i članova njihovih obitelji(Turska);

**137.8** Potpisati i ratificirati Međunarodnu konvencija o zaštiti prava svih radnika migranata i članova njihovih obitelji(Honduras);

**137.9** Razmotriti ratifikacijuMeđunarodne konvencije o zaštiti prava svih radnika migranata i članova njihovih obitelji i Konvenciju MOR o radnicima u domaćinstvu(Filipini);

**137.10** RatificiratiMeđunarodnu konvenciju o zaštiti prava svih radnika migranata i članova njihovih obiteljii MOR Konvenciju o radnicima u domaćinstvu, iz 2011. godine, No. 189(Venezuela);

**137.11** Intenzivirati suradnju s posebnim procedurama Vijeća za ljudska prava, uključujući osiguranje pune provedbe preporuka Radne skupine o prisilnim ili nedobrovoljnim nestancima, nastavno na njihov posjet u 2014. godini(Bjelarus);

**137.12** Uputiti poziv za posjet posebnom izvjestitelju za manjinska pitanja da posjeti zemlju prije četvrtog ciklusa UPR-a (Panama);

**137.13** Podnijeti periodička izvješća ugovornim tijelima na vrijeme, uključujući Odboru protiv mučenja (Bjelarus);

**137.14** Poticati podnošenje zakašnjelih izvješća prema UN ugovorima na području ljudskih prava, osobito Međunarodnoj konvenciji o uklanjanju svih oblika rasne diskriminacije, Konvenciji o pravima djeteta i Međunarodnom paktu o gospodarskim, socijalnim i kulturnim pravima(Maroko);

**137.15** Razmotriti posebnu zaštitu ljudskih prava i temeljnih sloboda u nacionalnom pravnom okviru, vodeći računa Općoj deklaraciji o ljudskim pravima i ugovorima na području ljudskih prava kojih je država stranka (Brazil);

**137.16** Potpisati i ratificirati Ugovor o zabrani nuklearnog oružja (Honduras);

**137.17** Nastaviti s naporima za jačanje nacionalnih institucija na području ljudskih prava i mehanizama(Nepal);

**137.18** Osigurati Uredu pučke pravobraniteljice nužne financijske i ljudske resurse kako bi se omogućilo učinkovito i nezavisno provođenje mandata (Katar);

**137.19** Osigurati Uredu pučke pravobraniteljice financijske i ljudske resurse nužne za osiguranje njegovog učinkovitog i nezavisnog djelovanja u skladu s načelima koja se odnose na status nacionalnih institucija za promicanje i zaštitu ljudskih prava (Pariškim načelima)(Kazahstan);

**137.20** Razmotriti daljnje povećanje ljudskih i financijskih resursa namijenjenih Uredu pučke pravobraniteljice kako bi se osiguralo da Ured može učinkovito provoditi svoj mandat u skladu s Pariškim načelima (Republika Koreja);

**137.21** Pojačati napore u savjesnom i pravovremenom odgovoru na preporuke i zahtjeve Ureda pučke pravobraniteljice (Češka Republika);

**137.22** Podržati osnaženu koordinaciju između različitih ureda pravobraniteljstava na način da se izbjegne dupliciranje zadaća (Ukrajina);

**137.23** Osigurati učinkovitost uloge zviždača Ureda pučke pravobraniteljice Republike Hrvatske, ne samo osiguravanjem odgovarajućih sredstava (Švedska);

**137.24** Poduzeti sve neophodne mjere, uključujući izmjene relevantnog zakonodavstva za jamčenje pune neovisnosti pravobraniteljice za djecu (Slovačka);

**137.25** Ubrzati donošenje Nacionalnog Programa za zaštitu i promicanje ljudskih prava u sljedećem razdoblju (Republika Moldova);

**137.26** Usvojiti Nacionalni program za zaštitu i promicanje ljudskih prava (Litva);

**137.27** Jačati ljudski-pravni okvir, izradom i provedbom novog Nacionalnog programa za zaštitu i promicanje ljudskih prava (Australija);

**137.28** Nastaviti s naporima za usvajanje Nacionalnog programa za zaštitu i promicanje ljudskih prava i Nacionalne politike za ravnopravnost spolova (Etiopija);

**137.29** Završiti s izradom posljednjeg Nacionalnog Programa za zaštitu i promicanje ljudskih prava i nove Nacionalne politike za ravnopravnost spolova (Gruzija);

**137.30** Nastaviti s naporima glede Nacionalnog plana za ravnopravnost spolova (Albanija);

**137.31** Ubrzati proces usvajanja Nacionalne politike za ravnopravnost spolova (Azerbajdžan);

**137.32** Osigurati brzu provedbu Nacionalne politike za ravnopravnost spolova, uključujući mjere za smanjenje jaza u plaćama između muškaraca i žena i ukloniti diskriminaciju na poslu na osnovi trudnoće ili materinstva (Izrael);

**137.33** Usvojiti i provesti novi Nacionalni plan za ravnopravnost spolova na način da se nastavi s daljnjim napretkom u suzbijanju rodno utemeljene diskriminacije i rodno utemeljenog nasilja (Španjolska);

**137.34** Razmotriti konsolidaciju izbornog zakonodavstva kroz jedinstveni izborni zakon (Ukrajina);

**137.35** Usvojiti otvoreni proces utemeljen na zaslugama prilikom selekcije nacionalnih kandidata za izbore za UN ugovorna tijela (Ujedinjena Kraljevina Velike Britanije i Sjeverna Irska);

**137.36** Dodatno naglasiti građanaka i politička prava i temeljna demokratska načela u kurikulumu građanskog obrazovanja (Danska);

**137.37** Usvojiti koordinirane i adekvatno financirane aktivnosti i programe za podizanja svijesti, namijenjene muškarcima i dječacima s ciljem promjene stajališta i promicanja pozitivnih normi muškosti (Haiti);

**137.38** Usvojiti politike namijenjene unaprjeđenju ravnoteže između etničkih i vjerskih skupna (Jordan);

**137.39** Dodatno usvojiti anti-diskriminacijske mjere, radi osiguranja punog uživanja ljudskih prava od strane svih (Nigerija);

**137.40** Poduzeti učinkovite mjere za iskorijenjene rasizma, rasne diskriminacije, ksenofobije i drugih oblika nesnošljivosti (Venezuela);

**137.41** Omogućiti obuku o ljudskim pravima o suzbijanju diskriminacije i nasilja, uključujući i onu utemeljenu na seksualnoj orijentaciji i rodnom identitetu za zdravstvene radnike, članove pravosuđa, policijskih snaga i zatvorske službenike (Portugal);

**137.42** Poduzeti daljnje konkretne korake prema punoj usklađenosti s hrvatskim anti-diskriminacijskim zakonodavstvom za promicanje i zaštitu i socijalno uključivanje svih osjetljivih i manjinskih skupina (Australija);

**137.43** Jačati nacionalne napore za borbu protiv rasizma i diskriminacije protiv manjina i drugih skupina u osjetljivim situacijama, kao što su izbjeglice i tražitelji azila (Bahami);

**137.44** Poduzimati posebne i učinkovite mjere za suzbijanje diskriminacije osjetljivih društvenih skupina, kao što su izbjeglice, migranti, manjine i žrtve nasilje u obitelji (Iran);

**137.45** Poduzimati dodatne praktične korake nužne za iskorjenjivanje stereotipa i predrasuda, uključujući i osiguranjem odgovarajuće obuke za državne službenike i dužnosnike, kako bi se okončala društvena stigmatizacija žena, osoba s invaliditetom i osoba koje pripadaju etničkim, seksualnim i drugim manjinama (Češka Republika);

**137.46** Jačati napore za okončanje stereotipa i predrasuda protiv lezbijki, homoseksualaca, biseksualnih i transrodnih osoba kroz jačanje kompanija za podizanje svijesti i ciljane obuke za državne službenike i dužnosnike (Irska);

**137.47** Suzbijati stereotipe i predrasude protiv lezbijki, homoseksualaca, biseksualnih, transrodnih i interseksualnih osoba kroz kampanje podizanja svijesti namijenjene općoj javnosti, kao i izobrazbom državnih službenika kako bi se izbjegla njihova socijalna stigmatizacija (Meksiko);

**137.48** Nastaviti s promicanjem politika koje se odnose na lezbijke, homoseksualce, biseksualne, transrodne i interseksualne osobe (Crna Gora);

**137.49** Pojačati napore za suzbijanje stereotipa i predrasuda protiv lezbijki, homoseksualaca, biseksualnih, transrodnih i interseksualnih osoba (Timor-Leste);

**137.50** Povećati napore za podizanje svijesti o ljudskim pravima lezbijki, homoseksualaca, biseksualnih, transrodnih i interseksualnih osoba (Malta);

**137.51** Poduzimati korake za suzbijanju stereotipa i predrasuda protiv lezbijki, homoseksualaca, biseksualnih, transrodnih i interseksualnih osoba, uključujući pokretanje kampanja za podizanje svijesti i obuku državnih službenika i dužnosnika (Izrael);

**137.52** Provoditi kampanje za podizanje svijesti i obrazovanje namijenjene općoj javnosti i osigurati odgovarajuću obuku državnih službenika i dužnosnika u suzbijanju stereotipa, predrasuda i govora mržnje protiv lezbijki, homoseksualaca, biseksualnih, transrodnih i interseksualnih osoba te osigurati da se akti nasilja protiv lezbijki, homoseksualaca, biseksualnih, transrodnih i interseksualnih osoba te osigurati da se akti nasilja protiv njih učinkovito istraže i počinitelji procesuiraju i sankcioniraju (Belgija);

**137.53** Suzbijati diskriminaciju i govor mržnje usmjeren na osobe zbog njihovog etniciteta, vjere ili roda, posebice na lezbijke, homoseksualce, biseksualne, transrodne i interseksualne osobe, Rome, izbjeglice i migrante (Francuska);

**137.54** Poduzimati sve neophodne korake za osiguranje pravovremenog i učinkovitog odgovora na govor mržnje u javnosti i na društvenim mrežama, posebice prema ciljanim osjetljivim skupinama, uključujući nacionalne manjine i članove lezbijske, homoseksualne, biseksualne i transrodne zajednice (Ujedinjena Kraljevina Velike Britanije i Sjeverne Irske);

**137.55** Nastaviti s promicanjem nacionalne pomirbe za daljnje podizanje društvene svijesti o pravima manjina, posebice prava lezbijki, homoseksualaca, biseksualnih, transrodnih, queer i interseksualnih osoba, i suzbijati govor mržnje „*online and offline“* (Njemačka);

**137.56** Istražiti, procesuirat i, kažnjavati zločin iz mržnje protiv migranata i drugih osjetljivih skupina kao što su lezbijke, homoseksualci, biseksualne, transrodne i interseksualne osobe (Venezuela);

**137.57** Udvostručiti napore u punoj i učinkovitoj provedbi planova i strategija za suzbijanju diskriminacije, nesnošljivosti i zločina iz mržnje, uključujući kroz pojačanu obuku nositelja dužnosti, posebice službenika za provedbu zakona (Filipini);

**137.58** Nastaviti s naporima za prevenciju zločina iz mržnje i suzbijanje svih njegovih oblika (Libija);

**137.59** Nastaviti s naporima za suzbijanje govora mržnje zločina iz mržnje kao i za zaštitu prava migranata (Nigerija);

**137.60** Dodatno jačati napore za osiguranje usklađenosti kaznenog, građanskog i upravnog zakonodavstva s Općom preporukom Europske komisije protiv rasizma i nesnošljivosti br. 7 o nacionalnom zakonodavstvu za suzbijanje, rasizma i rasne diskriminacije (Norveška);

**137.61** Poduzimati trajne mjere za suzbijanje rasne diskriminacije i zločina iz mržnje (Pakistan);

**137.62** Usvojiti mjere za nastavak djelovanja prema Antidiskriminacijskom akcijskom planu, uključujući kampanje podizanja svijesti za opću javnost, obuku za državne službenike i dužnosnike i procesuiranje govora mržnje i zločina iz mržnje (Izrael);

**137.63** Intenzivirati mjere za suzbijanje svih oblika diskriminacije, posebice rasne diskriminacije protiv manjina, s posebnim naglaskom za suzbijanje govora mržnje i rasističke i ksenofobične retorike (Džibuti);

**137.64** Usvojiti mjere kojima se osigurava uklanjanje svih oblika diskriminacije i govora mržnje, posebice protiv određenih manjina i također na osnovi seksualne orijentacije i rodnog identiteta (Argentina);

**137.65** Jačati aktivnosti i zakone namijenjene uklanjanju diskriminacije iz društva, nesnošljivosti i govora mržnje protiv manjina i drugih skupina, uključujući na osnovi seksualne orijentacije, rodnog identiteta ili seksualnih karakteristika (Island);

**137.66** Nastaviti s prioritiziranjem suzbijanja korupcije, uključujući na najvišoj razini vlade – u skladu s izvješćem GRECO-a, Grupe država protiv korupcije Vijeća Europe (Norveška);

**137.67** Nastaviti s naporima za ojačavanjem anti-korupcijskih mehanizama (Libija);

**137.68** Pojačati nadzor nad radom hrvatskih tvrtki koje posluju u inozemstvu u odnosu na bilo kakav negativan utjecaj njihovih aktivnosti na uživanje ljudskih prava, posebice u područjima konflikta, gdje je povećan rizik od kršenja ljudskih prava (Palestina);

**137.69** Intenzivirati napore za razvoj i jačanje nužnog zakonodavnog okvira koji adresira među-sektorske izazove u okolišu, uključujući prilagodbu klimatskim promjenama i njihovo ublažavanje (Fidži);

**137.70** Osigurati da su žene, djeca i osobe s invaliditetom i starosjedioci i lokalne zajednice u punom smislu uključene u razvoj i provedbu klimatskih promjena i politike za smanjenje rizika od katastrofa (Fidži);

**137.71** Poduzimati konkretne i održive mjere za suzbijanje negativnih učinaka klimatskih promjena (Haiti);

**137.72** Nastaviti s naporima za suzbijanje trgovanja ljudima i osigurati da su počinitelji privedeni pravdi (Mjanmar);

**137.73** Podvostručiti napore za suzbijanje trgovanja ljudima i zaštitu žrtava (Libanon);

**137.74** Nastaviti s naporima za podizanje svijesti za suzbijanje trgovanja ljudima, uključujući u suradnji s međunarodnim partnerima (Ukrajina);

**137.75** Nastaviti s naporima za podizanje svijesti i suzbijanje trgovanja s ljudima (Gruzija);

**137.76** Intenzivirati obuku policijskih i sudskih službenika koji provode ispitivanja žrtava trgovine ljudima, kako bi se spriječile njihove daljnje traume i omogućilo im se sudjelovanje u pravnom postupku u svojstvu pouzdanih svjedoka (Ujedinjeno Kraljevstvo Velike Britanije i Sjeverne Irske);

**137.77** Nastaviti s naporima na istraživanju sudbine svih neriješenih slučajeva nestalih osoba tijekom oružanog sukoba u Jugoslaviji tijekom 1991.- 1995. (Bugarska);

**137.78** Osnažiti napore prema istraživanju slučajeva nestalih osoba (Maldivi);

**137.79** Podići svijest o nagaznim minama i omogućiti zaštitu žrtvama nagaznih mina (Jordan);

**137.80** Osnažiti mjere za rješavanje problema pretrpanosti u pritvorskim centrima i zatvorima (Namibija);

**137.81** Osnažiti mjere za rješavanje problema pretrpanosti u pritvorskim centrima i zatvorima, te osigurati da novi objekti takvog tipa udovoljavaju međunarodnim standardima (Ruska Federacija);

**137.82** Boriti se protiv prenatrpanosti zatvora i poboljšati zdravstvenu zaštitu zatvorenika (Bolivarska Republika Venezuela);

**137.83** Osnažiti mjere za rješavanje problema prenatrpanosti u pritvorskim centrima i zatvorima uz osiguravanje njihove usklađenost s međunarodnim standardima (Bjelarus);

**137.84** Poduzeti mjere za osnaživanje napora prema rješavanju prenatrpanosti u pritvorskim centrima i zatvorima, uključujući probaciju (Bocvana);

**137.85** Poduzeti mjere prema poboljšanju uvjeta u zatvorima (Islamska Republika Iran);

**137.86** Dodatno povećati javno financiranje organizacija koje pružaju besplatnu pravnu pomoć i osiguravaju njenu dostupnost u svim fazama kaznenog postupka (Austrija);

**137.87** Osigurati više resursa za financiranje pružatelja besplatne pravne pomoći u cijeloj zemlji (Malta);

**137.88** Provesti preporuku Odbora za ljudska prava o bržem procesuiranju slučajeva ratnih zločina i zločina protiv čovječnosti uz osiguravanje uvjeta da se svi takvi slučajevi provode na nediskriminatoran način, bez obzira na nacionalnost počinitelja (Bjelarus);

**137.89** Osnažiti potrebne mjere kako bi pravosuđe istražilo i kaznilo osobe za koje se sumnja da su sudjelovale u ratnim zločinima i zločinima protiv čovječnosti (Argentina);

**137.90** Ubrzati kazneni progon slučajeva ratnih zločina i zločina protiv čovječnosti uz osiguravanje da se takvi slučajevi provode na nediskriminatoran način, bez obzira na etničko podrijetlo počinitelja, te osigurati da žrtve i njihove obitelji dobiju odgovarajuću naknadu (Panama);

**137.91** Poduzeti konkretne korake kako bi se ubrzalo procesuiranje slučajeva ratnih zločina i zločina protiv čovječnosti uz osiguravanje da se takvi slučajevi provode na nediskriminatoran način, bez obzira na nacionalnu pripadnost počinitelja (Belgija)

**137.92** Ubrzati procesuiranje ratnih zločina i zločina protiv čovječnosti uz osiguravanje da se takvi slučajevi provode na nediskriminatoran način, bez obzira na nacionalnu pripadnost počinitelja (Češka);

**137.93** Nastojati smanjiti vremensko trajanje sudskog procesa i osigurati neovisnost sudaca kako bi se poštivalo pravo pravičnog suđenje (Francuska);

**137.94** Osigurati da svi pojedinci imaju pristup poštenom pravosudnom postupku, uključujući lokalnu i regionalnu razinu, osiguravajući nepristranost i neovisnost sudaca uz povećanje pristupu pravnoj pomoći (Kanada);

**137.95** Ubrzati istrage i procesuirati sve oblike napada i prijetnji novinarima uz osiguravanje potpune odgovornost (Nizozemska);

**137.96** Pojačati napore prema osiguravanju slobode izražavanja, uz pružanje zaštite i sigurnosti novinarima (Republika Moldavija);

**137.97** Istražiti promptno sve prijave o napadima, prijetnjama i uznemiravanju protiv medijskih profesionalaca, uključujući internetske prijetnje i uznemiravanje (Sjedinjene Američke Države);

**137.98** Jačati slobodu medija, pojačati napore prema istraživanju prijetnji novinarima i medijskim radnicima uz pružanje zaštitite lokalnim medijima i novinarima od proizvoljnih tužbi (Norveška);

**137.99** Nastaviti s radom na jačanju pravosudnog sustava, posebno na promicanju neovisnosti i učinkovitosti pravosudnog sustava u skladu s Izvješćem Europske komisije o vladavini prava 2020. (Norveška);

**137.100** Poduzeti sve mjere za očuvanje slobodnog, sigurnog i povoljnog okruženja za novinare i medijske djelatnike, osigurati uvijete za obavljanje njihova posla bez suočavanja sa zastrašivanjem ili uznemiravanjem, te istražiti i procesuirati incidente napada na novinare i medije (Slovačka);

**137.101** Osnažiti i provoditi zakone koji štite novinare od fizičkih napada i prijetnji te osigurati odgovarajuće kazneno gonjenje počinitelje takvih djela (Litva);

**137.102** Nastaviti s naporima prema potpunom provođenju postojeće institucionalne i pravne zaštite, uključujući neovisnost sudstva i slobodu izražavanja, te zaštitu novinara od zastrašivanja (Australija);

**137.103** Osigurati sigurno i povoljno okruženje za rad novinara i medija uz učinkovito istraživanje prijetnji prema novinarima (Austrija);

**137.104** Zajamčiti slobodu izražavanja i slobodu tiska, te otvaranje istraga o napadima na novinare i medije uz privođenje počinitelja tih djela pravdi (Luksemburg);

**137.105** Osigurati zaštitu branitelja ljudskih prava od pritisaka uz osiguranje sigurnog okruženja za njihove aktivnosti (Azerbajdžan);

**137.106** Zaštititi pravo slobode izražavanja, udruživanja i okupljanja za sve, uz osiguravanje brze, neovisne i temeljite istrage svih prijavljenih napada i uznemiravanja novinara, te privođenje odgovornih pravdi (Kanada);

**137.107** Istražiti učinkovito sva djela zastrašivanja i napade na novinare i medije uz privođenje odgovornih pravdi (Češka);

**137.108** Promijeniti građanske zakone o kleveti gdje je potrebno kako bi se odvratile neozbiljne tužbe protiv novinara (Danska);

**137.109** Jamčiti slobodu izražavanja i slobodu tiska uz osiguravanje bolje zaštite novinara, posebno revidiranjem zakonodavstva o kleveti (Francuska);

**137.110** Zaštititi novinare od fizičkog nasilja i prijetnji za njihov rad od strane državnih vlasti i policijskih službenika (Islamska Republika Iran);

**137.111** Osnažiti politike za podršku obitelji kao temeljnoj i prirodnoj jedinici društva (Egipat);

**137.112** Usvojiti zakonodavstvo o priznavanju oba istospolna roditelja u koji su uključeni u razvoj djeteta, kao i proširiti pristup pristupa posvojenju istospolnim parovima ravnopravno s drugima (Island);

**137.113** Izmijeniti nacionalno zakonodavstvo prema uključivanju istospolnih partnerstva u relevantne zakone (Švedska);

**137.114** Povećati napore prema provedbi postojećeg zakonodavstva za rješavanje jednakosti na tržištu rada i jednakim plaćama (Irska);

**137.115** Osnažiti aktualne mjere za smanjivanje razlike u plaćama među spolovima (Mjanmar);

**137.116** Poduzeti mjere usmjerene prema provedbi načela jednake plaće za rad jednake vrijednosti u najvećoj mogućoj mjeri (Ukrajina);

**137.117** Provesti načelo jednake plaće za rad jednake vrijednosti i smanjiti trajni jaz u plaćama među spolovima u zemlji (Sjeverna Makedonija);

**137.118** Poduzeti dodatne koraka za uklanjanje diskriminacije na temelju spola u radnom okruženju (Kambodža);

**137.119** Poduzeti regulatorne mjere kako bi se osiguralo pitanje nediskriminacije žena na tržištu rada, kao i mjere za provedbu načela jednake plaće za rad jednake vrijednosti (Ruska Federacija);

**137.120** Osnažiti napore za podizanje svijesti javnosti prema ravnopravnosti spolova na tržištu rada uz provedbu načela jednake plaće za jednak rad (Sudan);

**137.121** Formulirati i provoditi učinkovite politike usmjerene prema smanjenju razlike u plaćama među spolovima s ciljem osiguranja jednake plaće za sve (Bocvana);

**137.122** Usvojiti regulatorne mjere kako bi se osiguralo da se rodna pitanja uzimaju u obzir na tržištu rada i ojačati napore na uklanjanju segregacije pri zapošljavanju (Senegal);

**137.123** Povećati napore prema uklanjanju diskriminacije žena pri zapošljavanju i smanjenju razlike u plaćama među spolovima (Republika Koreja);

**137.124** Povećati napore kako bi se osigurao nediskriminirajući pristup odgovarajućem stanovanju, socijalnim naknadama i uslugama za sve žrtve prijašnjih sukoba, uključujući Rome (Malezija);

**137.125** Posvetiti više pozornosti prema najosjetljivijim skupinama, između ostalog uključujući djecu i mlade, starije i umirovljenike i nezaposlene u nacionalnim strategijama za borbu protiv siromaštva i isključenosti (Kuba);

**137.126** Poduzeti dodatne mjere kako bi se svima zajamčio pristup pristojnom stanovanju (Dominikanska Republika);

**137.127** Osigurati u skladu s pravom pristup sustavu zaštite mentalnog zdravlja u cijeloj zemlji (Malezija):

**137.128** Poduzeti potrebne korake za osiguravanje prava na obrazovanje svima bez obzira na status osobe (Azerbajdžan);

**137.129** Poduzeti mjere kako bi se osiguralo da je sveobuhvatno i dobno primjereno obrazovanje o seksualnosti i reproduktivnom zdravlju i pravima sustavno integrirano u školski kurukulum (Republika Fidži);

**137.130** Usvojiti i provoditi nastavne planove i programe o cjelovitom seksualnom obrazovanju primjerenom dobi, uključujući informacije o problemima nasilja, koje se pružaju tijekom cijelog školovanja (Island);

**137.131** Nastaviti poboljšavati uvjete i pristup obrazovanju za djecu s teškoćama u razvoju (Dominikanska Republika);

**137.132** Poduzeti mjere za osiguravanje obrazovanja za djecu s teškoćama u razvoju (Albanija);

**137.133** Prilagoditi obrazovni sustav potrebama djece s teškoćama u razvoju kroz program *„Special Education Needs*“ (SEN) (Mauricijus);

**137.134** Poboljšati obrazovanje u cijeloj zemlji i osigurati jednake mogućnosti za osobe s invaliditetom, u skladu s nacionalnim strateškim planovima (Libija);

**137.135** Provoditi politiku uklanjanja nejednakosti između muškaraca i žena poduzimanjem učinkovitih mjera usmjerenih prema povećanju ekonomskog osnaživanja žena (Džibuti);

**137.136** Nastaviti jačanje okvira ljudskih prava i poduzimanje potrebnih mjera kako bi se nacionalni zakoni i prakse uskladili s međunarodnim normama i standardima o ljudskim pravima, posebno u vezi s nasiljem u obitelji (Republika Koreja);

**137.137** Poboljšati usluge i podršku preživjelima rodno uvjetovanog nasilja provedbom obveza prema Istanbulskoj konvenciji za zaštitu od nasilja u obitelji, uključujući prestanak prakse kaznenog gonjenja žrtava (Kanada);

**137.138** Implementirati Istanbulsku konvenciju u potpunosti u domaće zakone i politike, kako bi se zaštitile i podržale žrtve i osobe koje su preživjele rodno uvjetovano nasilje (Australija);

**137.139** Poduzeti konkretne korake za potpunu harmonizaciju zakonodavnog i političkog okvira koji se odnosi na rodno zasnovano nasilje sa standardima utvrđenim u Istanbulskoj konvenciji (Namibija);

**137.140** Usvojiti sveobuhvatan pristup prevenciji i rješavanju nasilja nad ženama u svim njegovim oblicima i poduzeti konkretne korake za usklađivanje nacionalnog zakonodavnog i administrativnog okvira sa standardima utvrđenim u Istanbulskoj konvenciji (Belgija);

**137.141** Poduzeti potrebne mjere za usvajanje cjelovitog pristupa prevenciji i rješavanju nasilja nad ženama u svim njegovim oblicima (Indija);

**137.142** Osnažiti napore u borbi protiv svih oblika diskriminacije žena i rodno uvjetovanog nasilja, uključujući učinkovitu primjenu odredbi Istanbulske konvencije u domaćim politikama (Italija);

**137.143** Osnažiti mjere za sprečavanje i kažnjavanje rodnog uvjetovanog nasilja, što uključuje obuku za policijske službenike, suce i odvjetnike, osiguravanje istrage slučajeva nasilja u obitelji i kažnjavanje odgovornih, te osiguravanje pristupa skloništima, zaštitnim mjerama i odgovarajućoj naknadi za žrtve (Meksiko);

**137.144** Nastaviti napore uložene u borbu protiv svih oblika nasilja nad ženama, kao i rodno zasnovanog nasilja i obiteljskog nasilja (Tunis);

**137.145** Usvojiti učinkovite mjere prema umanjenju razlika u plaćama i rodnog nasilja, seksualnog uznemiravanja i silovanja; osigurati pravovremeno upravljanje pritužbama, pristup pravdi i odštetu za žrtve (Bolivarska Republika Venezuela);

**137.146** Poduzeti dodatne mjere za učinkovitu zaštitu svih žrtava nasilja u obitelji i rodno uvjetovanog nasilja (Kirgistan);

**137.147** Nastaviti jačanje pravnog i institucionalnog okvira u području zaštite od nasilja u obitelji (Indonezija);

**137.148** Nastaviti s mjerama sprečavanja svih oblika nasilja nad ženama i promicanja rodne ravnopravnosti (Nepal);

**137.149** Provoditi odredbe Konvencije o uklanjanju svih oblika diskriminacije žena i integrirati rodnu perspektivu, u skladu s odredbama Konvencije, uz usmjeravanja napora prema postizanju ciljeva održivog razvoja (Sjeverna Makedonija);

**137.150** Nastaviti poduzimati korake, uključujući pružanje odgovarajućih resursa za osnaživanje žena i rješavanje nasilja zasnovanog na spolu (Pakistan);

**137.151** Ojačati mjere kako bi se osigurala dostupnost dovoljnog broja skloništa za žrtve obiteljskog nasilja (Mjanmar);

**137.152** Suzbiti nasilja nad ženama, posebice snažnijom kriminalizacijom obiteljskog nasilja (Francuska);

**137.153** Poduzeti daljnje korake kako bi se osigurao dovoljan broj skloništa za žrtve nasilja u obitelji, te poboljšati prikupljanje podataka o djelima nasilja u obitelji (Grčka);

**137.154** Osigurati temeljitu istragu slučajeva nasilja u obitelji, kazneni progon i osudu počinitelja, te odgovarajuće naknade za žrtve (Grčka);

**137.155** Ojačati mjere za razvoj i osnaživanje žena s invaliditetom u područjima poput obrazovanja i zapošljavanja te zaštititi žene i djevojke s invaliditetom od nasilja, uključujući seksualno nasilje (Filipini);

**137.156** Nastaviti s naporima usmjerenima na sprječavanje i adresiranje nasilja nad ženama u svim njegovim oblicima i intenzivirati mjere za podizanje svijesti (Republika Moldavija);

**137.157** Nastaviti primjenjivati praktične mjere za sprječavanje rodno uvjetovanog nasilja (Cipar);

**137.158** Nastaviti s provedbom mjera za sprječavanje rodno uvjetovanog nasilja i zaštitu žrtava (Dominikanska Republika);

**137.159** Osigurati i unaprijediti specijaliziranu obuku za osoblje uključeno u osiguravanje sveobuhvatne zaštite ženama i djeci žrtvama nasilja (Slovenija);

**137.160** Poduzeti odgovarajuće mjere kako bi se ženama zajamčio pristup legalnom i sigurnom pobačaju kako, primjerice, odbijanje liječnika da izvrše pobačaj na temelju vjerskih uvjerenja ne bi ograničilo pravo žena na seksualno i reproduktivno zdravlje, te da postupak bude obuhvaćen nacionalnim sustavom socijalnog osiguranja i / ili njegovi troškovi pristupačni svim ženama, bez obzira na njihovu socio-ekonomsku situaciju (Španjolska);

**137.161** Pojačati napore za povećanje sudjelovanja žena u javnom i privatnom sektoru (Timor-Leste);

**137.162** Promicati ravnopravno sudjelovanje žena u političkom i javnom životu (Maldivi);

**137.163** Promicati puno i ravnopravno sudjelovanje žena u političkom i javnom životu, kao i u državnoj i javnoj službi (Luksemburg);

**137.164** Intenzivirati napore usmjerene na povećanje i poboljšanje sudjelovanja žena u javnom i privatnom sektoru (Irak);

**137.165** Intenzivirati napore u pogledu sprječavanja i adresiranja diskriminacije nad ženama, posebice u kontekstu obrazovanja i zapošljavanja, uspostavljanjem odgovarajućih zaštitnih mjera kako bi se osiguralo potpuno ostvarivanje ženskih prava (Bahami);

**137.166** Preispitati kriterije prihvatljivosti za socijalne naknade, posebice za žene, i razviti politike koje bi osigurale bolju socijalnu zaštitu (Slovačka);

**137.167** Povećati rodiljne i roditeljske potpore (Cipar);

**137.168** Nastaviti jačati mjere u pogledu provedbe propisa koji se odnose na rodnu diskriminaciju na radnom mjestu (Indija);

**137.169** Nastaviti širiti obuku policijskih službenika, državnih službenika i službenika suda o ravnopravnosti spolova i radno uvjetovanom nasilju kako bi se poboljšalo njihovo razumijevanje o primjenjivim međunarodnim i EU standardima te osigurala njihova dosljedna primjena u svim sektorima (Malta);

**137.170** Integrirati rodnu perspektivu u sve napore usmjerene na postizanje ciljeva održivog razvoja (Kazahstan);

**137.171** Pojačati napore za suzbijanje nasilja i društvenog iskorištavanja djece i razviti programe za zaštitu djece žrtava (Libanon);

**137.172** Nastaviti s naporima za usklađenije djelovanje s ciljem uklanjanja svih oblika nasilja nad djecom (Rumunjska);

**137.173** Poboljšati uvjete prijema za ranjivu djecu, uključujući uspostavljanjem odgovarajućih prihvatnih objekata i pridržavanjem najboljih interesa djeteta tijekom bilo kojeg imigracijskog postupka (Afganistan);

**137.174** Osigurati učinkovitost u radu centara za socijalnu skrb s ciljem zaštite najugroženijih od nasilja i zanemarivanja, a posebice djece (Bugarska);

**137.175** Nastaviti s naporima ka ostvarivanju inkluzivnog obrazovanja za djecu s teškoćama u razvoju, posebice u ruralnim područjima (Grčka);

**137.176** Osigurati da su djeca s teškoćama u razvoju u svim zakonodavnim politikama i mjerama usmjerenima na djecu zaštićena na ravnopravnoj osnovi s drugima (Poljska);

**137.177** Ojačati svoje zakone i politike kako bi se osiguralo da su djeca s teškoćama u razvoju zaštićena na ravnopravnoj osnovi s drugima (Indija);

**137.178** Osigurati da su djeca s teškoćama u razvoju zaštićena na ravnopravnoj osnovi s drugima u zakonodavstvu, politikama i mjerama usmjerenima na djecu (Japan);

**137.179** Nastaviti s naporima za osiguranje pune provedbe svih mjera namijenjenih suzbijanju diskriminatornih stavova i ponašanja prema osobama koje pripadaju manjinskim skupinama (Italija);

**137.180** Zaštititi prava srpske nacionalne manjine, uključujući kroz iskorjenjivanje javnih izjava etničke netrpeljivosti, suzbijanje diskriminacije, i zaštitu ekonomskih, socijalnih i kulturnih prava, uključujući jednaku upotrebu jezika i pisma (Nizozemska);

**137.181** Razmotriti jačanje daljnjih napora s ciljem sprječavanja i uklanjanja svih oblika govora mržnje i zločina iz mržnje nad pripadnicima nacionalnih manjina (Kambodža);

**137.182** Poduzeti daljnje mjere kako bi se osudilo poticanje na mržnju i zločine iz mržnje nad nacionalnim manjinama, a posebice nad srpskom manjinom (Švedska);

**137.183** Njegovati snošljivost između dijelova društva i ojačati prava rasnih i etničkih manjina (Libanon);

**137.184** Osigurati u potpunosti da su jezična, vjerska i druga prava manjina u skladu s međunarodnim obvezama (Ruska Federacija);

**137.185** Preispitati trenutni pravni okvir koji se odnosi na zastupljenost manjina u Saboru kako bi se zajamčilo da su njihovi interesi u potpunosti zastupljeni (Slovenija);

**137.186** Osigurati da su Ustavom priznata prava slovenske autohtone manjine u Hrvatskoj zaštićena i implementirana u cijelosti, posebice u pogledu prava na obrazovanje na materinjem jeziku (Slovenija);

**137.187** Ojačati mjere za borbu protiv netrpeljivosti i govora mržnje usmjerenog na manjinske, etničke i vjerske skupine (Sudan);

**137.188** Osuditi na najvišim razinama i u svakoj prilici povijesni revizionizam, diskriminaciju i govor mržnje, posebice prema Romima, Srbima i pripadnicima drugih manjinskih zajednica (Sjedinjene Američke Države);

**137.189** Osigurati veću uključenost srpskih i romskih manjinskih skupina u javnu upravu i pravosuđe, te usvojiti i provesti lokalne akcijske planove za integraciju Roma (Švicarska);

**137.190** Provesti strategije i akcijske planove za integraciju Roma i adresirati njihove socio-ekonomske probleme i diskriminaciju (Bolivarska Republika Venezuela);

**137.191** Nastaviti s naporima za sudjelovanje Roma u javnom i političkom životu (Albanija);

**137.192** Osigurati da se u potpunosti poštuje pravo na uporabu manjinskih jezika i poduzeti mjere za adresiranje diskriminacije manjina, posebice u područjima rada, pristupa javnim službama, javnim informacijama i medijima (Austrija);

**137.193** Usvojiti javne politike za suzbijanje i uklanjanje svih oblika diskriminacije etničkih manjina i osigurati puno poštovanje njihovih ljudskih prava i dobar tretman od strane državnih agenata (Čile);

**137.194** Usvojiti učinkovite zakonodavne i administrativne mjere za uklanjanje diskriminatornih djela nad Romima i drugim etničkim manjinama (Kina);

**137.195** Ubrzati napore kako bi se zaštitila prava manjina, kroz promicanje uporabe ćiriličnog pisma i zaštitu prava na stanovanje romske zajednice (Cipar);

**137.196** Poboljšati socio-ekonomsku situaciju romske nacionalne manjine, uključujući i osiguravanjem odgovarajućih životnih uvjeta i pristupa obrazovanju i zdravstvenoj zaštiti (Njemačka);

**137.197** Implementirati u potpunosti pravo na jednaku uporabu manjinskih jezika i pisama, u skladu s hrvatskim pravnim okvirom, s posebnim naglaskom na one regije na koje je ovo pravo posebno primjenjivo (Njemačka);

**137.198** Implementirati u potpunosti anti-diskriminacijske politike i programe kako bi se zaštitila prava manjina, unaprijedili među-etnički odnosi i adresirala društvena diskriminacija manjina (Indonezija);

**137.199** Nastaviti poduzimati napore za promicanje među-etničke harmonije, uključujući učinkovite korake prema zaštiti i socijalnoj uključenosti svih manjinskih skupina (Japan);

**137.200** Promicati povećanje zaposlenosti osoba s invaliditetom na otvorenom tržištu rada (Crna Gora);

**137.201** Poduzeti mjere kako bi izborni postupak bio potpuno dostupan svim osobama s invaliditetom te se olakšalo njihovo sudjelovanje u predstavničkim i izvršnim tijelima (Poljska);

**137.202** Ojačati napore za prilagodbu zakonodavstva i praksi Konvenciji o pravima osoba s invaliditetom, uključujući i kroz vraćanje poslovne sposobnosti, zamjenu prisilne institucionalizacije s psihijatrijskim uslugama na slobodi te ograničavanje primjene prisile u pogledu osoba s duševnim smetnjama i psihosocijalnim poteškoćama (Portugal);

**137.203** Osigurati obuku o pravima utvrđenim Konvencijom o pravima osoba s invaliditetom za sve državne službenike i profesionalce u javnom i privatnom sektoru koji rade s osobama s invaliditetom (Katar);

**137.204** Nastaviti s uloženim naporima u pogledu društvene i ekonomske integracije osoba s invaliditetom i pripadnika manjina (Tunis);

**137.205** Uspostaviti mjere kojima će se osobama s invaliditetom osigurati pristup kvalitetnoj socijalnoj podršci i podršci u zajednici, s naglaskom na zdravstvenu skrb, obrazovanje i zapošljavanje (Bahami);

**137.206** Osigurati puni pristup obrazovanju osobama s invaliditetom, uz implementaciju svih razumnih prilagodbi, pod uvjetima predviđenim Konvencijom o pravima osoba s invaliditetom (Čile);

**137.207** Produžiti Nacionalnu strategiju za osobe s invaliditetom i nakon 2020. godine, a među prioritete uvrstiti sveobuhvatan odgovor na zdravstvene hitne slučajeve kao što je pandemija Covid-19, te njezine učinke na sve sfere života osoba s invaliditetom, kao i posebne protokole koji bi se njima bavili u kontekstu te skupine stanovništva (Kuba);

**137.208** Omogućiti izbjeglicama i tražiteljima azila učinkovit pristup međunarodnoj zaštiti i preispitati politiku povrata i kolektivne deportacije migranata (Meksiko);

**137.209** Pojačati zaštitu prava migranata i izbjeglica, uključujući i osiguravanjem uživanja njihovih prava na obrazovanje i zdravlje (Portugal);

**137.210** Istražiti sve navode o nepravilnostima u postupanju s migrantima, kao i omogućiti Uredu pučke pravobraniteljice puni pristup traženim dokumentima i objektima za migrante, u skladu s ciljem 10.7 Ciljeva održivog razvoja (Švicarska);

**137.211** Nastaviti s istragama navodnih maltretiranja ilegalnih migranata, na objektivan, transparentan i sveobuhvatan način (Turska);

**137.212** Istražiti sve pritužbe civilnog društva o prekomjernoj uporabi sile i zastrašivanju migranata koji dopiru do hrvatskih granica od strane hrvatskih službenika za provedbu zakona, kao i osigurati poštene i individualizirane postupke za azil koji su dostupni tražiteljima azila (Španjolska);

**137.213** Osigurati učinkovit pristup teritoriju osobama kojima je potrebna međunarodna zaštita i nastaviti pratiti slučajeve zlostavljanja i prekomjerne uporabe sile na granicama (Palestina);

**137.214** Nastaviti pratiti prijave o maltretiranju i prekomjernoj uporabi sile nad migrantima na granicama, uključujući i kroz učinkovit i nezavisan nadzor i istragu, i poduzimanjem mjera kako bi se spriječilo njihovo ponavljanje (Afganistan);

**137.215** Osigurati da granična policija dobiva smjernice u skladu s međunarodnim pravom i da se sve prijave o nepravilnoj uporabi sile na granici temeljito i transparentno te primjereno istražuju i procesuiraju (Sjedinjene Američke Države);

**137.216** Osigurati učinkovit pristup izbjeglicama i tražiteljima azila teritoriju te pošten i učinkovit postupak za azil (Afganistan);

**137.217** Iskoristiti stručnost međunarodnih, regionalnih i nacionalnih institucija kako bi se osiguralo da mjere upravljanja granicama budu u potpunosti u skladu s međunarodnim obvezama na području ljudskih prava i EU zakonima o azilu, te kako bi se omogućile neovisne istrage i nadzor (Austrija);

**137.218** Osigurati da se sa svim migrantima, izbjeglicama i tražiteljima azila postupa u skladu s međunarodnim ljudskim pravima, kroz pružanje obuke graničnim vlastima o njihovim obvezama, te pružanje neposrednog i neograničenog pristupa Pučkoj pravobraniteljici kako bi se osigurale transparentne istrage prijava o zlostavljanju ( Kanada);

**137.219** Zaustaviti uznemiravanje i napade na nevladine organizacije koje promiču prava izbjeglica i migranata u Hrvatskoj i njihove aktiviste te ponuditi sigurno okruženje za njihov rad (Luksemburg);

**137.220** Osigurati zaštitu ljudskih prava migranata i izbjeglica, uključujući i kroz razvoj učinkovitih integracijskih politika (Azerbajdžan);

**137.221** Poduzeti konkretne korake za zaštitu ljudskih prava migranata i osoba koje traže međunarodnu zaštitu u zemlji, uključujući promicanjem kulture tolerancije i sprečavanjem nezakonitih deportacija (Brazil);

**137.222** Prestati provoditi politike i mjere kojima se krše prava migranata (Kina);

**137.223** Osigurati odgovarajući smještaj i skrb djeci migrantima bez pratnje (Cipar);

**137.224** Poboljšati zaštitu migranata, uključujući poduzimanjem ozbiljnih napora kako bi se ugradila načela Međunarodne konvencije o zaštiti prava svih radnika migranata i članova njihovih obitelji (Indonezija).